cyanic-selkie/wikianc huggingface dataset:
Galileo Galilejs
Konflikts ar Baznīcu
Publiskajā diskusijā cienījamais zinātnieks, neko piebilst, demonstrēja, ka apveltīts asu prātu un plašu erudīciju. Viņš aizrādīja inkvizitoriem, ka "Bībele nemāca, kā debesis uzbūvētas, Bībele māca, kā tajās nokļūt". Ar citātiem no Baznīcas tēvu rakstiem pierādīja, ka dažādas vietas Bībelē var interpretēt dažādi, un nekas no viņa teiktā nav pretrunā ar Svētajiem Rakstiem. Savu saistību ar atomiska teoriju kategoriski noliedza, un inkvizīcijas komisija viņam piekrita, šim jautājumam vairs nepieskaroties. Diemžēl nevarēja sniegt nevienu pierādījumu, kas apliecinātu heliocentrisma koncepcijas patiesību. Viņa vienīgais arguments bija, ka okeānu paisumu un bēgumu izraisa Zemes rotācija, taču komisijas pārstāvji pierādīja, ka šīs ūdens svārstības izsauc Mēness gravitācijas spēks, rotējot ap Zemi.
Saksija-Anhalte
Ekonomika
Apvidū izsenis ir labi attīstīta lauksaimniecība un pārtikas rūpniecība. Zemes dienvidos attīstīta vīnkopība. Ķīmiskā rūpniecība. Magdeburgā un Desavā — mašīnbūve. Pēc Vācijas apvienošanās daudzi uzņēmumi bankrotēja, tāpēc federālajā zemē ir augsts bezdarba līmenis. Iedzīvotāju skaits samazinās, jo daudzi iedzīvotāji pārcēlušies uz turīgākajiem valsts rietumu apgabaliem.
Floridas "Panthers"
Vēsture
Turpmākajos gados komandas sniegums ievērojami kritās. 2001.—02. gada sezonu "Panthers" noslēdza viena ar 60 punktiem. Vien 2011.—12. gada sezonā "Panthers" izdevās kvalificēties Stenlija kausa izcīņai. 2011.—12. gada sezona arī bija pirmā, kurā komandai izdevās izcīnīt uzvaru Atlantijas okeāna divīzijā. Jau pirmajā kārtā "Panthers" septiņās spēlēs piekāpās "Devils", izstājoties no cīņas par Stenlija kausu.
Eimerija šelfa ledājs
Eimerija šelfa ledājs (en) ir trešais lielākais šelfa ledājs Antarktīdas piekrastē. Plešas starp Larsa Kristensena un Ingridas Kristensenas krastiem Austrumantarktīdā. Tiek uzskatīts par daļu no Maka Robertsona Zemes. Barojas no pasaulē lielākā Lemberta glečera, kā arī citiem mazākiem Eimerija šelfa ledājā noplūstošiem glečeriem (Skillas glečers, Haribdas glečers). Šelfa ledāja platība ir 62 620 km² un tas aizpilda plašu līci, ko no austrumiem norobežo Amerikāņu augstiene, bet no rietumiem — Prinča Čārlza kalni. Ledājā ir vairākas salas, lielākā no kurām ir Giloka sala.
Konstantīns Petss
Dzīvesgājums
Konstantīns Petss bija viens no trim Igaunijas Glābšanas komitejas (Eestimaa Päästekomitee) locekļiem, kurš 1918. gada 24. februārī parakstīja neatkarības deklarāciju. Tajā pašā dienā viņu ievēlēja par tikko izveidotās Igaunijas Republikas Ministru kabineta vadītāju un iekšlietu ministru. Vācu okupācijas laikā viņš tika apcietināts un no jūnija līdz novembrim atradās ieslodzījumā Polijas teritorijā. Pēc atgriešanās Igaunijā Petsu atkal ievēlēja par Pagaidu valdības premjerministru un arī Kara ministru. Šajā amatā viņš palika līdz pat 1919. gada 8. maijam. 1921. gadā viņš tika uzņemts igauņu studentu korporācijā Fraternitas Estica.
Argentīnas futbola izlase
Sastāvs
Komandas sastāvs 2022. gada FIFA Pasaules kausa finālturnīrā. Spēles un gūtie vārti norādīti līdz finālturnīra sākumam.
Melnezers
Melnezers var būt:
Pasaules brīvo latviešu apvienība
PBLA pārstāvniecība Latvijā
Kopš 1991. gada Rīgā darbojas PBLA pārstāvniecība. Tās galvenie uzdevumi ir PBLA un LBF atbalstīto un ierosināto projektu īstenošana un pārraudzība, informācijas vākšana un izplatīšana, ārzemēs dzīvojošo latviešu interešu aizstāvība. Pārstāvniecība seko izmaiņām Latvijas likumdošanā un sabiedrības noskaņojumam, palīdzot PBLA un zemju centrālajām organizācijām izprast Latvijā notiekošo. PBLA pārstāvniecība regulāri piedalās Diasporas konsultatīvās padomes sēdēs un nozaru grupās.
Kamilo Torress Restrepo
1960. gadā bija viens no Kolumbijas Nacionālās universitātes socioloģijas katedras dibinātājiem. Vēlāk pievienojās marksistiskajiem ELN kaujiniekiem un krita pirmajā kaujā ar armijas patruļu.
ISBN
Starptautiskais grāmatas standartnumurs (en, ISBN) ir unikāls grāmatu starptautisks identifikatornumurs. ISBN ir veidots, vadoties pēc 9 ciparu grāmatas standartnumuru sistēmas (SBN), kuru izveidoja Gordons Fosters 1960. gados. ISBN sistēmu lieto vairāk nekā 150 valstīs. Šis kods tiek piešķirts publiski pieejamiem monogrāfiskiem izdevumiem. 13 ciparu garais kods sastāv no pieciem elementiem (kas katrs ir jāatdala viens no otra): prefikss, reģistrācijas grupa, reģistrants, publikācija, kontrolcipars.
Tilžas pagasts
Vēsture
Līdz 1925. gadam tas saucās par Kokorevas pagastu. 1935. gadā Jaunlatgales apriņķa Tilžas pagasta platība bija 317,8 km² un tajā dzīvoja 6640 iedzīvotāji. 1945. gadā pagastā izveidoja Krampiņu, Krišjāņu, Ruskulovas, Skubiņu, Tilžas un Vectilžas ciema padomes, bet pagastu 1949. gadā likvidēja.
Atmostas Baltija
Vēsture
Dziesma iekļauta skaņuplatē "Mikrofons 89" (1989) un latviešu patriotisko dziesmu izlasē "Tautas laiks" (2007). 2018. gadā "Atmostas Baltija" ieguva 17. vietu Radio SWH organizētajā LVtop100 aptaujā.
Tomašova Mazovecka
Sākusi veidoties 18. gadsimta beigās, kad šeit tika nodibināta metalurģiskā rūpnīca. Līdz 20. gadsimta sākumam pilsētas nosaukums bija Tomašova Fabrična. Otrā pasaules kara laikā 1939.gadā Polijas kampaņas laikā pilsētas apkārtnē notika sīvas kaujas, bet 1940. gadā pilsētas apkārtnē tika izbūvēts viens no Ādolfa Hitlera komandpunktiem Anlage Mitte, kuru viņš personīgi gan neizmantoja. Ekonomista Oskara Langes (Oskar R. Lange, 1904 - 1965) dzimtā pilsēta.
Juris Šics
Karjera
Ar kamaniņu braukšanu nodarbojas kopš 1998. gada. Sākotnēji J. Šics startēja vieninieku sacensībās, taču divus gadus pirms 2006. gada Turīnas olimpiskajām spēlēm sāka startēt kopā ar brāli Andri Šicu. Kamanās J. Šics startēja apakšā.
Kloākaiņi
Fizioloģija
Kloākaiņiem atkarībā no tā, kurai dzimtai tie pieder, termoregulācija ir atšķirīga. Pīļknābjiem ķermeņa temperatūra saglabājas apmēram vienāda visu laiku, bet ehidnām normāla ķermeņa temperatūra ir tikai tad, kad tās ir aktīvas. Aukstā laikā ehidnas it kā izslēdzas, iemiegot līdzīgi kā citi zīdītāji ziemas miegā. Kloākaiņu piens satur antibakteriālas olbaltumvielas, kādas nav citiem zīdītājiem, iespējams, tādējādi kompensējot mazāk sterilos piena zīšanas apstākļus.
Ilze Avotiņa
Mākslinieciskā darbība
Pievērsusies visiem glezniecības žanriem, pārsvarā eļļas un temperas tehnikā. Daiļradē savdabīgi interpretējusi postimpresionisma glezniecības sasniegumus, izmantojusi plaknes glezniecību, akcentējusi kolorīta nozīmi, tiekusies pēc harmonijas polihromā glezniecībā. Monumentālajā mākslā realizēts sienas gleznojums un vitrāžas Gaiļezera 4. medicīnas māsu skolas konferenču zālē (1980, līdzautors A. Naumovs).
Sedlce
Sedlce ir pilsēta Mazovijas vojevodistē Polijas austrumos. No 1670. gada bija Čartorisku rezidence, bet vislielāko uzplaukumu piedzīvoja 18.gs beigās, kad pilsēta piederēja grāfienei Aleksandrai Ogiņskai.
Piltenes apgabals
Autonomija Kurzemes guberņas sastāvā (1795—1818)
15. (26.) aprīlī Krievijas Impērijas ķeizariene Katrīna II Ziemas pils Troņa zālē svinīgi pieņēma Kurzemes un Zemgales hercogistes un Piltenes apgabala delegāciju 17 cilvēku sastāvā, kas ieradās sešu zirgu vilktās karietēs jātnieku sardzes pavadībā. Oto fon der Hovens ķeizarieni sveica Kurzemes bruņniecības, bet Frīdrihs Sigismunds fon Korfs Piltenes bruņniecības vārdā.
Nīcgales Lielais akmens
Vēsture
Kopš 2001. gada Nīcgales Lielajam akmenim ir aizsargājama dabas pieminekļa, kopš 1997. gada — aizsargājama arheoloģiska pieminekļa statuss. Aizsargājamā teritorija ir 0,01 ha.
USA-202
Dokumentā minēts, ka ORION sākotnējais uzdevums 30 — 45 dienas, kad tas virzīsies uz rietumiem paredzētajā vietā, būs Ķīnas novērošana. Pēc tam tā primārā misija būs "Thuraya vākšana un Afganistānas / Pakistānas eksfiltrācija". Amatieru novērojumi liecināja, ka 1,5 mēnesi pēc starta USA-202 bija ieradies punktā 44° austrumu garuma. Tur tas bija ļoti tuvu komerciālajam mobilo sakaru pavadonim Thuraya 2. Turklāt tā orbītas slīpums bija pieskaņots Thuraya 2 (2,8° 2009. gadā, 4,7° 2016. gadā). Tādējādi bija skaidrs, ka USA-202 uzdevums bija Thuraya 2 retranslēto sarunu noklausīšanās.
Kārlis Karlsons
Biogrāfija
Viņš kļuva par Latvijas Valsts universitātes Ķīmijas fakultātes docentu javu saistvielu tehnoloģijā. 1941. gada jūnijā, sākoties PSRS karam ar Vāciju, evakuējās uz Krieviju. Tā paša gada viņš bija Sarkanās armijas Latviešu gvardē, piedalījās kaujās pie Starajas Rusas un citur. 1944. gada aprīlī Karlsonu gvardes leitnanta pakāpē demobilizēja. Viņš kļuva par Būvmateriālu ražošanas un celtniecības pārvaldes priekšnieku. Pēc Vācijas kapitulācijas 1945. gadā devies uz Kurzemi, kur atjaunojis būvmateriālu uzņēmumu darbību.
Arhimēds
Arhimēds (, dzimis 287. gadā p.m.ē., miris 212. gadā p.m.ē.) bija sengrieķu matemātiķis, fiziķis, inženieris, izgudrotājs un astronoms. Arhimēds tiek pieskaitīts pie tā laika vadošajiem zinātniekiem. Viņš ir veicis svarīgus atklājumus matemātikā un ģeometrijā, kā arī izgudrojis dažādus mehānismus, piemēram, Arhimēda skrūvi. Arhimēds lika pamatus arī tādām fizikas nozarēm kā hidrodinamika, statika, kā arī izskaidroja sviras principu.
Biogrāfija
Arhimēds dzimis un gandrīz visu mūžu nodzīvojis Senās Grieķijas laikā dibinātajā pilsētā Sirakūzās, Sicīlijā, kas tolaik bija Lielās Grieķijas (Magna Graecia) daļa. Viņa tēvs Feidijs bija pilsētas valdnieka Hierona galma astronoms. Arhimēds mācījās Aleksandrijā, kur Ēģiptes valdnieki bija sapulcinājuši labākos grieķu zinātniekus un domātājus, kā arī izveidojuši pasaulē lielāko bibliotēku.
Tomass Edisons
Dzīvesgājums
Edisons Menlo Parkā, Ņūdžersijā izveidoja pirmo industriālo pētījumu laboratoriju. Tā tika izveidota par līdzekļiem, kurus Edisons ieguva pārdodot četrdaļīgo telegrāfu. Pēc telegrāfa parādīšanas, Edisons nebija īsti pārliecināts, vai viņa sākotnējais plāns to pārdot par $4000 to $5000 bija īsti pareizs, tādēļ viņš lūdza Western Union uzsākt izsoli. Viņš bija pārsteigts, kad uzņēmums piedāvāja viņam $10000, un protams viņš ar prieku piekrita. Četrdaļīgais telegrāfs bija Edisona pirmais finansiālais panākums un Menlo Parks kļuva par pirmo institūciju, kuru izveidota ar īpašu mērķi - ražot pastāvīgus tehnoloģiskus jauninājumus un uzlabojumus. Edisonam juridiski tika piedēvēti lielākā daļa izgudrojumu, kas tika tur veikti, tādēļ daudzi darbinieki izstrādāja pētījumus un apstrādes darbus viņa vadībā. Viņa komandai parasti tika doti norādījumi vadošajos pētījumos un viņi tika pamatīgi nodarbināti, lai sasniegtu rezultātu. Lielās pētnieku grupas sastāvā ietilpa inženieri un citi darbinieki.
Viljams Dž. Hammers, elektroinženieris konsultants, sāka savus pienākumus 1879. gada decembrī kā Edisona laboratorijas asistents. Viņš asistēja telefonu, fotogrāfiju, elektriskā dzelzceļa, dzelzsrūdu atdalīšanas, elektriskā apgaismojuma eksperimentos, kā arī citos atklājumos. Lai gan Hammers pētīja galvenokārt elektrisko kvēlspuldzi, izdarīja to pārbaudes un ierakstus. 1880. gadā viņš tika iecelts par galveno inženieri "Edison lamp Works". Viņa pirmajā gadā iekārta vadītāja Franča Robinsa Uptona vadībā izgatavoja 50 000 lampas. Edisona prāt, Hammers bija ‘’elektriskā apgaismojuma pionieris’’. Tomasa Edisona pirmais veiksmīgais spuldzītes modelis tika demonstrēts sabiedrībai Menlo Parkā 1879. gada decembrī.
Izgudrojumi
Līdz 1879. gadam viņš izveidoja augstas izturības lampu ļoti lielā vakuumā, kas dega simtiem stundu. Kamēr iepriekšējie izgudrotāji ražoja elektrisko apgaismojumu laboratorijas apstākļos, Edisons koncentrējās uz komerciālu piemērošanu. Viņš masveidā prata pārdot ilgdarbīgas gaismas spuldzes vietējam pieprasījumam un uzņēmumiem un radīt pilnīgu elektrības ražošanas un sadales sistēmu.
Lielā smilga
Lielā smilga, pazīstama arī kā milzu smilga, (la) ir daudzgadīgs 30—100 cm augsts lakstaugs. Bieži sastopams mitrās pļavās, mežmalās, krastmalās.
Oberosts
Izveide
1915. gada aprīlī Vācijas karaspēks Hindenburga vadībā šajā frontes sektorā pārgāja uzbrukumā un 8. maijā ieņēma Liepājas kara ostu, kas kļuva par svarīgu atbalsta bāzi tālākajām operācijām. 1915. gada jūlijā Vācija sāka Kurzemes ofensīvu un ātri ieņēma lielāko daļu no Kurzemes guberņas, Kauņas guberņas un Grodņas guberņas, augustā nokļūstot līdz Kauņas — Brestļitovskas līnijai. Septembrī Krievijas armijai izdevās nostabilizēt fronti un oktobrī ar latviešu strēlnieku bataljonu palīdzību neļāva Vācijas armijai pāriet Vidzemes guberņas robežu uz dienvidiem no Rīgas. Pēc Krievijas valdības pavēles lielākā daļa latviešu zemnieku bija spiesti doties bēgļu gaitās un Vidzemi, Igauniju, Latgali un Krievijas guberņām. Okupētajās zemēs Vācijas valdība sāka pārvācošanas politiku un plānoja to kolonizēt ar vācu zemniekiem. 1916. gadā frontes līnija gandrīz nemainījās, bet 1917. gada septembrī vāciešiem izdevās pārraut fronti un ieņemt Rīgu un Igaunijas salas. 1918. gada februārī Vācijas Impērijas 8. armija ieņēma visu Vidzemi, Latgali, Igauniju un Baltkrieviju, karadarbību pārtraucot tikai pēc Brestļitovskas miera līguma parakstīšanas 1918. gada martā.
Kurzemes un Zemgales hercogiste
1917. gada Krievijas revolūcija Latvijā noveda pie vēlētu Zemes padomju izveidošanās Rīgā, Vidzemē un Latgalē. Vācijas okupētajā teritorijā revolucionāras izpausmes netika pieļautas. 1917. gada 8. septembrī Jelgavā, pēc Kurzemes landtāga lēmuma sanāca Kurzemes Zemes sapulce, kas izveidoja Kurzemes Zemes padomi. Papildus vācbaltu muižniekiem un garīdzniekiem sēdē piedalījās vairāki vāciešiem paklausīgi latvieši. No 78 pārstāvjiem 48 bija vācbaltieši un 28 latvieši, kas izlēma atdalīties no Krievijas un Kurzemes nākotni uzticēt Vācijas Impērijas ķeizaram.
Minstere
Minstere ir pilsēta Ziemeļreinas-Vestfālenes federālajā zemē Vācijas rietumos. Vestfālenes novada vēsturiskais centrs.
Vēsture
Pilsētu 793. gadā dibinājis Kārlis Lielais un gadsimtiem tā bijusi arhibīskapijas centrs. Viduslaikos Minstere bija Hanzas savienības locekle. Reformācijas laikā 1534. gadā anabaptisti sagrāba varu pilsētā un noturēja to 18 mēnešus, nodibinot mantu kopību un daudzsievību. 1648. gadā Minsterē tika parakstīts Vestfālenes miera līgums, kas izbeidza Trīsdesmitgadu karu. 1780. gadā tika nodibināta Minsteres Universitāte. 1802. gadā Minsteri ieņēma prūšu karaspēks, pievienoja to Prūsijas valstij un tā kļuva par Prūsijas Vesfāles provinces galvaspilsētu.
Vecumu pagasts
Vecumu pagasts ir viena no Balvu novada administratīvajām teritorijām tā austrumos pie Krievijas robežas. Robežojas ar sava novada Viļakas pilsētu un Šķilbēnu, Medņevas, Susāju un Žīguru pagastiem, kā arī Krievijas Pleskavas apgabala Pitalovas rajonu.
Šķidrais skābeklis
Izmantošana
Šķidro skābekli arī izmanto sprāgstvielu izgatavošanā.
Stensils
Ievērojamākie mākslinieki
Visai ievērojamu daļu no stensiliem veido profesionāli mākslinieki, jo attēls ir izteikti grafisks un prasa specifiskas prasmes. Viens no pirmajiem, kas pievērsās trafaretu tehnikai, bijis Francijas studentu nemieru laikā Blek Le Rat, paceļot stensilu grafiskās kvalitātes kritēriju latiņu līdz mākslas līmenim. Liela daļa autoru lieto pseidonīmus, jo žanrs bieži ir saistīts ar nekustamā īpašuma bojāšanu, kas ir krimināli sodāma rīcība.
Tarnobžega
Tarnobžega ir pilsēta Polijas dienvidaustrumos, Piekarpatu vojevodistē Vislas krastos. Administratīvi robežojas ar Sandomežas pilsētu Vislas otrā krastā.
Budjonija zirgs
Vēsture
Jaunveidotā Padomju Savienība uzsāka ambiciozu zirgu audzēšanas programmu - izveidojot universālu jājamzirgu šķirni, lietojot vietējās, vēsturiskās šķirnes. Tā Rostovas apgabalā maršala Budjonija vadībā tika izveidota Budjonija šķirne, lietojot Donas zirgu un Černomoras zirgu ķēves un tīrasiņu ērzeļus. Tika izmantoti arī kazahu un kirgīzu zirgi. Zirgi bija paredzēti kavalērijas vajadzībām.
Debates 10. Saeimas vēlēšanās
Laikā līdz 10. Saeimas vēlēšanām vairāki televīzijas kanāli veica kandidātu debates. Debates latviešu valodā veic Latvijas Televīzija un Latvijas Neatkarīgā Televīzija, bet krieviski — Pirmais Baltijas kanāls, TV5 un DAUTKOM.
Aivars Kreituss
DCP un «Saimnieks»
1995. gadā DCP apvienojās ar partiju «Saimnieks» un izveidoja Demokrātisko partiju «Saimnieks». Tika pārsaukta arī Saeimas frakcija un Kreituss kļuva par jaunās DPS frakcijas priekšsēdētāju. Tika ievēlēts 6. Saeimā. Ilgu laiku paralēli finanšu ministra amatam bija arī deputāts, līdz arī DPS Saeimas frakcijas priekšsēdētājs.
Darba partija
1998. gada jūlijā Darba partija izveidoja apvienotu frakciju ar Zaļo partiju un Kristīgi Demokrātisko savienību. Tajā pašā gadā notikušajās 7. Saeimas vēlēšanās šīs trīs partijas startēja apvienotā sarakstā. Tā nepārvarēja 5% barjeru un Saeimā neiekļuva neviens apvienības kandidāts.
Zviedrijas futbola izlase
Zviedrijas izlase pirmo reizi FIFA Pasaules kausā piedalījās 1934. gadā. Kopš tā laika Zviedrija ir piedalījusies 12 Pasaules kausa finālturnīros un sešos Eiropas čempionātos. Lielāko panākumu komanda sasniedza 1958. gada Pasaules kausā, kad spēlēja finālā, divas reizes izcīnīta trešā vieta — 1950. un 1994. gadā. Zviedrijas futbolistu sasniegumu vidū ir arī zelta medaļas 1948. gada vasaras olimpiskajās spēlēs un bronzas medaļas 1924. un 1952. gadā. Izlase sasniedza pusfinālu 1992. gada Eiropas čempionātā. Tradicionāli Zviedrijas galvenie sāncenši ir Dānija un Norvēģija, lai gan gadu laikā ir attīstījušās arī citas sāncensības.
1974. gada Pasaules kauss
1974. gada Pasaules kausa kvalifikācijas turnīrā Zviedrija bija vienā grupā ar Austriju, Ungāriju un Maltu. Zviedri palika otrajā vietā un kvalificējās Pasaules kausam Meksikā.
2012. gada Eiropas čempionāts un 2014. gada Pasaules kausa kvalifikācija
2014. gada FIFA Pasaules kausa kvalifikācijā pēc otrās vietas izcīnīšanas grupā Zviedrijas izlases pretinieki otrās kārtas play-off spēlēs bija Portugāle. Zviedrija zaudēja divu spēļu summā ar 2–4 un finālturnīram nekvalificējās.
Visi rezultāti
Šajā tabulā ir uzskaitīti visi Zviedrijas rezultāti starptautiskos mačos līdz 2017. gada 11. oktobrim.
Šlēsviga-Holšteina
Ģeogrāfija
Ziemeļos Šlēsviga-Holšteina robežojas ar Dāniju, dienvidos – ar Hamburgas un Lejassaksijas federālajam zemēm, dienvidaustrumos – ar Mēklenburgas-Priekšpomerānijas federālo zemi. Rietumos to apskalo Ziemeļjūra, austrumos – Baltijas jūra. Krasta līnijas garums sasniedz 3,2% no Eiropas kopējā krasta līnijas garuma. Federālās zemes ģeogrāfiskais viduspunkts atrodas Nortorfā.
Zāra (zeme)
Zāra (de) ir federālā zeme Vācijas rietumos. Robežojas ar Franciju, Luksemburgu un Reinzemes-Pfalcas federālo zemi. Kopumā iedalās 6 apriņķos (Kreis). Lielākā pilsēta — Zārbrikene, lielākās upes — Mozele, Zāra.
Ingrīda Bergmane
1999. gadā Amerikas Kinoinstitūts Ingrīdu Bergmani ierindoja dižāko Amerikas ekrāna leģendu saraksta "Visu laiku izcilākā sieviešu kārtas zvaigzne" 4. vietā.
Džordžs Bērklijs
Biogrāfija
Bērklijs dzimis Tomastaunā, netālu no Kilkenijas (Kilkenny) Lensteras grāfistē Īrijā. Mācījās Trinitijas koledžā Dublinā, kuru beidza kā maģistrs 1707. gadā. Pēc koledžas beigšanas Bērklijs turpat strādāja par privātskolotāju un sengrieķu valodas pasniedzēju. 1721. gadā Bērklijs kļuva par garīdznieku un teoloģijas doktoru un turpināja pasniegt Trinitijas koledžā teoloģiju un senebreju valodu. 1727. gadā viņš devās uz Ameriku ar nodomu nodibinā koledžu un utopisku kopienu Bermudās, kas nodarbotos ar kristietības izplatīšanu Amerikas kontinentā. Tomēr naudas trūkuma dēļ, Bērklijs atgriezās Londonā. 1734. gadā viņš kļuva par Kloinas (Cloyne) bīskapu (netālu no Korkas Īrijā). 1752. gadā viņš devās pie dēla uz Oksfordu, kur mira nākamā gada janvārī.
Telefonija
Sakaru kanāli
Sakaru kanāls ir no sakaru līnijas izdalīta frekvenču josla balss un dienesta komandu pārraidīšanai. Viena abonenta gadījumā sakaru kanāls un sakaru līnija ir viena. Sakaru kanāli var būt: Lai pārraidītu dupleksu sarunu, lieto divus pretēja virziena simpleksos kanālus. Sarunu virzienu atdalīšanu dupleksajā abonenta līnijā pārraidīšanai sakaru kanālā veic divsistēma.
Ciparu centrāles
Līdz 90 gadu vidum centrāļu savienošanai izmantoja analogos (broadcasting)|sakaru kanālus. Sakaru kanāls ir no platjoslas kanāla izdalīta frekvenču josla balss pārraidīšanai. Sakaru kanāla joslas platums ir 2 KHz.
Libors Hudāčeks
Spēlētāja karjera
Slovākijas hokeja izlases rindās spēlējis 2012., 2013. un 2014. gada Pasaules čempionātos, 2012. gadā kopā ar izlasi izcīnot sudraba medaļas.
28. maršruts
28. maršruts var būt:
Zarnenes ezers
Zarnenes ezers ir ezers Šveicē, Obvaldenes kantonā, valsts centrālajā daļā.
Roberts Enke
Roberts Enke veica pašnāvību.
Milānas "Internazionale"
Milānas "Internazionale", bieži saīsināti saukts par "Inter", ir Itālijas futbola klubs no Milānas, Lombardijā. Komanda spēlē Itālijas A sērijā. Savas mājas spēles Inter aizvada Džuzepes Meacas stadionā (saukts arī par San Siro), kur ir 80 018 skatītāju vietas. Kluba līdzjutēji komandu iesaukuši par "melni-zilajiem".
Komandas sastāvs
.
Grijēra ezers
Ezera nosaukuma izvēlei Fribūras avīzē La Liberté tika organizēta aptauja. Tika saņemtas 1447 anketas, no kurām visvairāk — 535 — norādīja, ka ūdenskrātuvi būtu jāsauc par Tisī ezeru (Lac de Thusy) zem ūdens nogremdētā 1544. gadā celtā akmens tilta vārdā. Tomēr 1948. gadā vietējā pašpārvalde izlēma dot ezeram vietējā siera Grijēra vārdu.
Ģimene
Cilvēki, kas ir vai nav radinieki, bet kam ir personiskas attiecības un kopīga mājvieta, kura tiek uzturēta, kopīgi saimniekojot, veido saimi. LZA Terminoloģijas komiteja uzskata, ka angļu termins 'household' tulkojams kā mājsaimniecība tikai tad, kad runa ir par saimniecību, kas kopīga mājokļa iedzīvotājiem, un ar saimes aprūpi un mājokļa uzturēšanu saistīto darbu kopumu, bet pati cilvēku grupa kā sociāla vienība latviešu valodā saucama par saimi.
Malme
Vēsture
Pilsētu dibināja dāņi 13. gadsimtā. 15. gadsimtā tā kļuva par vienu no svarīgākajām Dānijas ostām. 1437. gadā Dānijas karalis Pomerānijas Ēriks piešķīra pilsētai ģerboni. No 1527. līdz 1529. gadam Malmē nostiprinājās luterticība.
Gērijs Oldmens
Oldmens kļuva pazīstams ar lomām 1980. gadu filmās Sid and Nancy un Prick Up Your Ears. 1992. gadā attēloja grāfu Drakulu filmā "Drakula" (1992), par ko ieguva Saturna balvu. Attēlojis Ludvigu van Bēthovenu filmā "Nemirstīgā mīļotā" (Immortal Beloved, 1994). Piedalījies vairāku pazīstamu filmu uzņemšanā, tai skaitā "Īstā mīlestība" (1993), "Piektais elements" (1997), "Prezidenta lidmašīna" (Air Force One, 1997), The Contender (2000), "Leons" (1994). Attēlojis Sīriusu Bleku Harija Potera filmu sērijā, Džimu Gordonu Kristofera Nolana "Betmena" filmu triloģijā: "Betmens: Sākums", "Tumšais bruņinieks", "Tumšais bruņinieks atgriežas".
Labietis (alus darbnīca)
Alus darbnīca „Labietis” ir alus darītava Rīgā, Latvijā, kas savu darbību uzsāka 2013. gadā, iepriekšējiem alus mājražotājiem Reinim Pļaviņam un Edgaram Melnim pārejot uz alus darīšanu komerciālos apjomos. Uzskatāms par eksperimentālu alus ražotāju, jo alus šķirnes regulāri mainās un tiek aizstātas ar jaunām. Darīšanā bez apiņiem tiek izmantoti arī daudzi citi augi, piemēram, kumelītes, ķimenes, mārsils, pelašķi, virši un vīgriezes.
Kērtiss Senfords
Spēlētāja karjera
2009. gada vasarā Senfords pievienojās Monreālas "Canadiens" rindām, nākamās divas sezonas aizvadot tās AHL fārmklubā Hamiltonas "Bulldogs", taču 2011.—12. gada sezonā bija Kolumbusas "Blue Jackets" otrais vārtsargs aiz Stīva Meisona, sezonas gaitā aizvadot 36 spēles.
Šreks 2
Filma tika nominēta 77. Kinoakadēmijas balvai kategorijā "Labākā animācijas filma", kur tā zaudēja filmai "Lieliskie".
Džordžs Soross
Filantropijas darbība
1979. gadā Dž. Soross uzsāka filantropijas darbību, atbalstot stipendijas melnādainajiem studentiem Keiptaunas Universitātē Dienvidāfrikā un Austrumeiropas disidentiem studijām ārzemēs. Pēc tam sekoja arī citi pasākumi, līdz 1993. gadā Dž. Soross nodibināja fondu Open Society Foundations ar mērķi finansiāli atbalstīt pilsoniskās sabiedrības grupas visā pasaulē, veicināt taisnīgumu, izglītību, sabiedrības veselību un neatkarīgus plašsaziņas līdzekļus. Soross šajā fondā ieguldīja savus līdzekļus, kas līdz 2017. gadam sasniedza jau 32 miljardus ASV dolāru.
Roberts Viteks
Sasniegumi
1. FC Nürnberg
Kevins Makheils (1988)
Kevins Maikls Makheils (en; dzimis ) ir amerikāņu aktieris, dziedātājs un dejotājs.
Madrides "Real" (futbols)
Real Madrid Club de Fútbol (lv) ir profesionāls spāņu futbola klubs, kurš pārstāv Madrides pilsētu. Klubs dibināts 1902. gadā, mājas spēles aizvada Santiago Bernabéu stadionā, kurā ir 81 044 skatītāju vietas. Real Madrid futbola komanda ir 35 reizes uzvarējusi Spānijas čempionātā un 20 reizes ieguvusi Spānijas kausu. Ar 14 izcīnītiem tituliem Real ir panākumiem bagātākais klubs UEFA Čempionu līgas vēsturē.
Plaudis
Izskats
Pieauguša plauža ķermeņa garums parasti ir 30—55 cm, vidējais svars 2—4 kg. Bet plaudis var sasniegt 75 cm garumu un svērt vairāk kā 6 kg. Plauža ķermenis ir sāniski saplacināts, un tam ir augstu izcelts muguras kūkums. Zvīņas ir sudrabaini pelēkā krāsā, lai gan vecākas zivis iegūst bronzas krāsas toni, īpaši tās, kas dzīvo tīros ūdeņos. Spuras ir tumši pelēkas vai gandrīz melnas, tās nekad nav sārtas. Spuru krāsa ir viena no galvenajām pazīmēm, pēc kuras plaudi var atšķirt no citām, līdzīgām zivīm. Galva relatīvi maza, arī acis un zvīņas mazas. Plaudim ir ļoti daudz asaku.
Kopējā lauksaimniecības politika
KLP pirmsākumi
Reforma bija nepieciešama, jo: 2004.gadā sāka pakāpeniski ieviest 2003.gada Luksemburgas reformu, ES KLP paredzēja sasniegt trīs galvenos mērķus: Šī Luksemburgas reforma paredzēja pāreju no ražošanas atbalstu uz ražotāju atbalstu, t.i., pāreju no cenu atbalstu uz lauksaimnieka tieša ienākuma atbalstu, lai nodrošinātu pietiekami augstu dzīves līmeni lauku iedzīvotājiem un radītu lauksaimniekiem brīvību ražot tos produktus un tik daudz, ko vēlas patērētāji. Pie citiem šīs reformas pamatelementiem pieder tiešo maksājumu samazināšana lielākām fermām sakarā ar jaunās lauku attīstības politikas finansēšanu, finanšu disciplīnas nostiprināšanas mehānisms, kā arī KLP tirgus politikas pārskatīšana, it īpaši piena, graudaugu, rīsa, kviešu riekstu, kartupeļu cietes un sausās lopbarības sektoros. Galvenā KLP reformas ideja ir atdalīt saikni starp subsīdijām un ražošanu.
Žerlaša šaurums
Žerlaša šaurums (fr, en) ir ap 185 km garš un 9 līdz 40 km plats jūras šaurums Antarktīdas piekrastē. Atdala Pālmera arhipelāga dienviddaļas salas no Triniti salas un Danko krasta. Šauruma dienvidu robeža ir Renāra rags Antarktīdas pussalas piekrastē un Erreras rags Vīnkes salā, bet ziemeļu — Hosīzona salas ziemeļu gals un Volastona rags Triniti salā.
Hominīni
Sistemātikas diskusijas
Tomēr diskusijas par hominīnu un to tuvāk radniecīgo cilvēkpērtiķu klasifikāciju joprojām turpinās. Tiek iegūta aizvien jauna informācija par sugu ģenētiku, kā arī mainās izpratne par savstarpējām evolucionārām sakarībām. Piemēram, zinātniekiem nav pārliecības, ka sāhelantrops (Sahelanthropus tchadensis), kurš dzīvoja pirms apmēram 7 miljoniem gadu, laikā, kad šimpanzes nodalījās no cilvēkiem, būtu piederīgs hominīnu ciltij. Nodalīšanās ilga apmēram 4 miljonus gadu un cilvēks no šimpanzes pilnībā bija nodalījies pirms 2,5 miljoniem gadu.
Sistemātika
Hominīnu cilts (Hominini)
Absolūtais spožums
Absolūtais spožums ir lielums astronomijā, kuru izmanto debess ķermeņu spožuma raksturošanai. Tas ir debess ķermeņa redzamais spožums, kāds būtu, ja to novērotu no 10 parseku attāluma. Absolūto spožumu mēra zvaigžņlielumos. Zvaigžņu un galaktiku absolūto spožumu apzīmē ar M.
Ieva Alberte
Apbalvojumi
Par rakstu "Pa ceļam uz savu rajonu" 2005. gadā saņēmusi Iecietīgās žurnālistikas balvu "Zebra". 2010. gadā bija Latvijas fināliste Eiropas Savienības Veselības balvai žurnālistikā par rakstu "Jums ir skaista akna!".
Mārtiņš Peniķis
Dzīvesgājums
Pēc Oktobra revolūcijas un Latviešu strēlnieku pulku demobilizācijas pulkvedis Peniķis 1918. gada sākumā palika Vācijas karaspēka okupētajā Vidzemē un tika internēts. Pēc Vācijas kapitulācijas 1918. gada novembra beigās viņš tika atbrīvots un 8. decembrī iecelts par Latvijas Bruņoto spēku Kurzemes kara iecirkņa priekšnieku. Niedras valdības laikā 1919. gadā bija Karaspēka plānu un štatu organizācijas izstrādāšanas komisijas loceklis, bet pēc tās krišanas 1919. gada 26. jūnijā iecelts par Liepājas latviešu karaspēka priekšnieku ar divīzijas komandiera tiesībām.
Nevils
Nevils var būt:
Ciparu cietoksnis
Ciparu cietoksnis (en) ir amerikāņu rakstnieka Dena Brauna romāns. Romānā autors atklāj ASV Nacionālās drošības aģentūras (NDA) noslēpumus.
Sižets
Nogalināts bijušais NDA darbinieks, kurš bija slavens ar savu ģenialitāti datoru tehnoloģiju jomā un, kurš izveidoja neatkodējamu šifru elektroniskās informācijas aizsardzībai. Kad Nacionālās drošības aģentūras nepārspējamā kodu atšifrēšanas mašīna netiek galā ar noslēpumaino kodu, aģentūras direktora vietnieks izsauc galveno kriptogrāfi, talantīgu un daiļu matemātiķi Sūzanu Flečeri. Sūzana atklāj ko tādu, kas viņu satriec līdz sirds dziļumiem. NDA ir saņemta par ķīlnieci… nevis izmantojot šaujamieročus, bet gan asprātīgi izstrādātu kodu. Ja tas tiks publiskots, Amerikas Savienoto Valstu izlūkošanas sistēma būs briesmās.
Bertolts Brehts
Brehta sadarbība ar teātri sākas 1919. gadā, kad viņš Minhenes Kamerteātra dramaturgam Lionam Feihtvangeram iesniedz savu lugu „Spartaks”. Viņš šo lugu novērtē atzinīgi, un pēc pārstrādāšanas ar nosaukumu „Bungas naktī” to iestudē režisors Oto Falkenbergs. Izrādes scenogrāfs ir Kaspars Nēers, kurš vēlāk veido dekorācijas lielākajai daļai Brehta iestudējumu. Uzvedums strauji padara Brehtu slavenu, un jau pēc 2 mēnešiem viņam piešķir Vācijas augstāko literāro apbalvojumu — Kleista prēmiju. Tad arī Brehts pieņem savu pseidonīmu. Šai laikā viņš draudzējas ar L. Feihtvangeru, kas ir 14 gadus vecāks un ko Brehts dēvē par savu skolotāju.
Baldegas ezers
Ūdens apmaiņas periods — 5,5 gadi. Uz ziemeļiem iztek Ābaha, kas drīz ietek tuvējā Halvilerezerā un tālāk nokļūst Reinas baseinā. Ezera krasti salīdzinoši lēzeni. Ezers atrodas ledāja veidotā ielejā; atkāpjoties pēdējam ledājam, ezera vietā palika mirušais ledus, kas aizkavēja ielejas aizpildīšanos ar upju nogulumiem.
Ozolnieki (Slampes pagasts)
Ozolnieki ir ciems Tukuma novada Slampes pagastā. Ciems atrodas pie autoceļu P98 un V1455 krustojuma, 6 km attālumā no Tukuma.
Lejas Ančupāni
Lejas Ančupāni ir skrajciems Rēzeknes novadā, Vērēmu pagasta dienvidos, Rēzeknes pilsētas tuvumā.
Lejas Ančupānos, netālu no autoceļa A12, atrodas RSEZ SIA "Verems", līdz kuram kursē Rēzeknes 25. maršruta autobuss. Bet ciema dienvidrietumu pusē turpinās Rēzeknes pilsētas Ziemeļu iela.
Rudā lapsa
Izplatība
Latvijā lapsa ir parādījusies vēlajā pēcledus laikmetā, un vienmēr bijusi plaši izplatīta. Lapsu skaits Latvijā ik gadus svārstās 10 000 — 12 000 īpatņu robežās. Galvenie iemesli, kas nosaka lapsas skaita svārstības, ir parazīti un slimības (kašķis, trakumsērga), lielie plēsēji (galvenokārt vilki) un barības trūkums. Peļveidīgo grauzēju savairošanās veicina arī lapsu savairošanos. Ekoloģiski lapsa ir ļoti plastisks dzīvnieks, kas uzturas gan meža masīvos, gan kultūrainavā, pat apdzīvotās vietās. Tā bieži sastopama mežmalās, purvmalās, ūdenstilpju piekrastēs, birztalās un krūmu saaudzēs lauka vidū. Lapsas izvairās no lieliem, vienveidīgiem priežu mežu masīviem un stipri pārpurvotām mežaudzēm.
Ieradumi
Barībā dominē peļveidīgie grauzēji; ja to ir maz, tad lapsas ķer arī lielākus zīdītājdzīvniekus, piemēram, zaķus, stirnas un mežacūku mazuļus, kā arī putnus. Biežāk nekā vilks, lapsas barībā izmanto kukaiņus un augus (ogas, augļus, sēklas).
Pelēkais vilks
Ieradumi
Vilks ir bara dzīvnieks. Vientuļi vilki mēdz būt ļoti reti. Vientuļnieki parasti ir veci dzīvnieki, kas izdzīti no bara vai jauni tēviņi, kas meklē savu teritoriju. Vilku bars nav tik kompakts un vienots kā Āfrikas savvaļas suņiem vai hiēnām, bet ir noturīgāks nekā koijotu bars. Parasti barā dzīvo pieaugušu vilku pāris un viņu bērni, visi bara locekļi ir viena ģimene. Vilki sasniedz "pilngadību" tikai divu gadu vecumā. Visi palīdz audzināt mazos kucēnus. Bara lielums ir mainīgs, ko nosaka vairāki faktori; vilku vecums, individuālās īpašības un barības daudzums teritorijā. Barā var būt no 2—20 vilkiem. Reizēm mēdz būt ļoti lieli bari: 1967. gadā Aļaskā tika reģistrēts vilku bars ar 36 vilkiem. Lielākā daļa vilku pāru ir monogāmi, bet ir arī izņēmumi. Jaunākie vilki pakļaujas saviem vecākiem. Sasniedzot dzimumbriedumu, tie pamet baru. Ir zināmi atgadījumi nebrīvē, kad vilku baram pieaugot, meita nogalina māti, bet dēls nogalina tēvu, un vecākie bērni pārņem bara vadību. Savvaļā jaunie vilki meklē savu pāri un teritoriju. Vilki atšķirībā no citiem dzīvniekiem mēdz nogalināt vājākos savā barā, piemēram, kucēnu epileptiķi vai lamatu sakropļotu, vai sašautu, savainotu vilku. Katram baram ir sava teritorija, kas sasniedz 200 km2. Vilku bars nepārtraukti pārvietojas, lai medītu. Katru dienu tas "izķemmē" apmēram 9% no teritorijas — apmēram 25 km dienā. Vilku bars necieš nepazīstamus vilkus savā teritorijā. Satiekoties ar svešinieku, tas parasti tiek nokosts. Teritorijas robežas tiek iezīmētas ar urīnu, kā arī vilki teritoriju iezīmē vokāli - gaudojot. Gaudošana norāda bara izmēru un atrašanās vietu, pēc tās vilki var izskaitļot teritorijai pieguļošo "buferzonu", lai izvairītos no sadursmēm. Vientuļš vilks reti atbild ar gaudošanu, tas klusējot izvēlas sev drošāko ceļu.
Vilku izplatība
Vēsturiski vilku izplatība zīdītāju starpā ieņēma otro vietu teritorijas ziņā pēc cilvēka, aptverot Ziemeļu puslodes lielāko daļu. Eiropā vilks lielākoties sastopams tikai Spānijā, Portugālē, Itālijā, Polijā, Skandināvijā, Austrumeiropā un Krievijā. Latvijā šobrīd ir 500—600 vilku. Latvijas teritorijā dzīvo Eirāzijas pelēkais vilks (Canis lupus lupus).
Āzijā vilki apdzīvo visu ziemeļu daļu — no Krievijas līdz Ķīnai. Ziemeļamerikā tas sastopams no Aļaskas līdz Meksikai.
HK 11
Raksturojums
Bez HK 11 "Smago ieroču" klasē vēl ietilpst FN Minimi, M-249 un M-60. Reizēm šajā "lielo ieroču" klasē iekļauj arī HK 13, HK 21 un HK 23.
Adrianopoles līgums
Adrianopoles miera līgums (arī Edirnes līgums) tika noslēgts Krievu-turku kara (1828-1829) beigās Adrianopolē (tag. Edirne, Turcija) 1829. gada 4. septembrī starp Krievijas impēriju un Osmaņu impēriju. Līgumu parakstīja no Krievijas puses grāfs Aleksejs Orlovs un no osmaņu puses Abduls Kadirs bejs. Ar līgumu Osmaņu impērija Krievijas impērijai atdeva pieeju Donavas iztekai un Ahaltsihes un Ahalkalakas cietokšņus (tag. Gruzijā). Sultāns ar līgumu atzina Krievijas tiesības uz Gruzijas teritoriju (ieskaitot Imeretiju, Mingrēliju un Guriju), Erevānas hanisti un Nahičevānas hanisti, kuras pirms gada Krievijai Persija bija cedējusi Turkmenčajas līgumā. Ar līgumu visiem Krievijas tirdzniecības kuģiem tika atvērts Dardaneļu jūras šaurums, bet pilnīgai jūras šauruma atvēršanai tika noslēgts Unkjar-Iskelesi līgums, ar kuru tika atrisināti visi neskaidrie jautājumi. Ar līgumu sultāns rakstiski nostiprināja Serbijas kņazistei iepriekš apsolīto autonomiju, apņēmās piešķirt autonomiju Grieķijas Karalistei un atļāva okupēt Moldāviju un Valahiju, kamēr Osmaņu impērija nesamaksā noteiktās kontribūcijas.
Klements IV
Pāvests Klements IV, dzimtajā vārdā Gvido Fuko, iesauka Resnais (dzimis: starp 1190. un 1200. gadu, miris: ) bija Romas pāvests no 1265. gada līdz savai nāvei 1268. gadā. Atbalstīja Francijas karaļa brāļa Anžujas Kārļa iesaistīšanos cīņā pret Svētās Romas impērijas ķeizara Frīdriha II pēcnācējiem. Viņa galmā uzturējās filosofs Akvīnas Toms un viņš atbalstīja arī angļu filosofu Rodžeru Bēkonu, kas viņam veltīja savu darbu Opus maius. Cita starpā bija Livonijas, Kursas un Prūsijas zemju feodālais seniors, viņa laikā kurši 1267. gadā parakstīja padošanās līgumu.
Ziemeļreina-Vestfālene
Ģeogrāfija
Ziemeļreinas-Vestfālenes reģions ir svarīgs rūpniecības centrs Vācijā, lai gan lielāko daļu zemes aizņem lauksaimniecības teritorijas un meži (52% lauksaimniecība un 25% meži).
Administratīvais iedalījums
Ziemeļreina-Vestfālene iedalās 5 reģionos (Regierungsbezirk), 31 apriņķī (Kreise) un 22 neatkarīgās pilsētās (kreisfreien Städte).
Heimdals
Heimdals ( - 'tas, kurš apgaismo pasauli'; etimoloģija neskaidra) ir āsu dievs senskandināvu mitoloģijā. Heimdals ir āsu sargs; viņš mitinās Himinbjorgā (Himinbjörg , "debesu kalns") netālu no Bivresta, tilta, kas savieno Midgardu un Asgardu. Heimdals spēj redzēt 100 jūdžu tālumā gan dienu, gan nakti un dzirdēt zāli un aitu vilnu augam, turklāt viņam nepieciešams mazāk miega kā putnam.
Populisms
Populisms (no la — ‘tauta’) ir politiskā pozīcija vai retorikas stils — vēlētājiem tīkami, taču nepiepildāmi solījumi, — kura izmantošanas mērķis ir iegūt plašu tautas masu atbalstu un popularitāti.
Austrumu baltastes trusis
Austrumu baltastes trusis jeb Floridas trusis (Sylvilagus floridanus) ir zaķu dzimtas (Leporidae) baltastes trušu ģints (Sylvilagus) zīdītājs, kas ir ne tikai visizplatītākā trušu suga Amerikas Savienotajās Valstīs, bet visā Ziemeļamerikā. Astes apakšpusi klāj balts, smalks apmatojums, tādēļ Floridas trusi ASV dēvē par cottontail (kokvilnas aste).
Annas Frankas dienasgrāmata
Izdevumu vēsture
1950. gada beigās tika atrasts tulks dienasgrāmatas angļu versijai. Barbara Mūjārta-Dabldeja (Barbara Mooyaart-Doubleday) Anglijā noslēdza līgumu ar Vallentine, Mitchell & Co Anglijā. Viņas tulkojums iekļāva arī iepriekš rediģētos fragmentus, un 1952. gadā grāmata tika izdota Amerikā un Lielbritānijā, kļūstot par bestselleru. Izdevumiem sekoja tulkojumi vācu, itāļu, spāņu, krievu, japāņu un grieķu valodās. Luga, kas balstīta uz dienasgrāmatu, 1955. gadā ieguva Pulicera balvu, un tai sekojošā filma apveltīja Šelliju Vintersu (Shelley Winters) ar Akadēmijas balvu par labākās aktrises titulu. Vintersa Oskaru ziedoja Annas Frankas Namam Amsterdamā.
Rīgas pasažieru osta
Vēsture
Kā atsevišķa, tikai pasažieru kuģiem, prāmjiem un kruīzu kuģiem domāta piestātne ar īpaši pasažieru uzņemšanai domātu ēku uzcelta 1965. gadā (arhitekti M.Ģelzis, V.Savisko, konstruktors A.Briedis). Sākotnējais nosaukums bija "Jūras pasažieru stacija".
No 1995. gada līdz 2000. gadam Rīgas pasažieru ostas nosaukums bija A/S "Rīgas pasažieru osta", un tās funkcijas bija: pasažieru kuģu un prāmju apkalpošana, ostas un citi pakalpojumi, stividorpakalpojumi, kuģu kravu aģentēšana, kravu deklarēšana, sabiedriskās ēdināšanas pakalpojumi, vairumtirdzniecības un mazumtirdzniecības, starpniecības un noliktavu pakalpojumu sniegšana. Pēc tam uzņēmējdarbību sāka veikt SIA Rīgas pasažieru termināls, kas šim nolūkam iznomāja piestātni un tās iekārtas no A/S Rīgas brīvosta, tāpēc Rīgas pasažieru ostas oficiālais nosaukums ir Rīgas Pasažieru termināls.
Gustavs Šķilters
Dzīvesgājums
Dzimis 1874. gadā Rencēnu pagastā kalēja ģimenē. Mācījās Salacgrīvas draudzes skolā (1883—1886) un Limbažu pilsētas skolā (1889—1892). Turpināja izglītību Pēterburgā ― sākumā skolotāju seminārā (1892), pēc tam Štiglica Centrālajā tehniskās zīmēšanas skolā (1893―1899). Bija Pēterburgā studējošo latviešu jauniešu pulciņa „Rūķis” un Latviešu mākslas veicināšanas biedrības biedrs.
Rūpniecības politika
Rūpniecības politika - valsts investīciju projekts
Rūpniecības politika pēc izstrādes un realizācijas shēmas ir līdzīga lielam investīciju projektam:
HTML5
HTML5 ir iezīmēšanas valoda, kas paredzēta vispasaules tīmekļa satura strukturizēšanai un izrādīšanai. Šī ir hiperteksta iezīmēšanas valodas (HTML) piektā versija, iepriekšējā (ceturtā) versija tika standartizēta 1997. gadā. HTML5 galvenie mērķi ir uzlabot valodu ar jaunāko multimediju atbalstu, tajā paša laikā cenšoties to saglabāt viegli lasāmu cilvēkiem un nemainīgi saprotamu datoriem un dažādām ierīcēm.
Zaube
Vēsture
Apdzīvotā vieta izveidojusies ap bijušās Jaunpils jeb Jirgenburgas pils (Jürgenburg, Jürgensburg) muižas centru. 1926. gadā pagastu un apdzīvoto vietu pārdēvēja par Zaubi pēc netālās Zaubes upes. 1932. gadā Zaubei piešķīra biezi apdzīvotas vietas (ciema) statusu.
18. maršruts
18. maršruts var būt:
Seržs Ibaka
Karjera
2020. gada 25. novembrī noslēdza līgumu ar Losandželosas "Clippers".
Latvijas Universitāte
Pārvalde
LU nekustamos īpašumus pārvalda SIA Latvijas Universitātes Nekustamā īpašuma aģentūra. Kā nodokļu maksātāja LU ir pielīdzināta nodibinājumiem, un tai ir tiesības saņemt nodokļu atvieglojumus saskaņā ar spēkā esošajiem normatīvajiem aktiem.
LU Akadēmiskais centrs
Pirmā posma projekts — Dabas māja — durvis vērusi 2015. gadā. Dabas māja dod iespēju gan studentiem, gan akadēmiskajam personālam veikt pasaules līmeņa pētījumus. Plašajās laboratorijās zinātnieki no dabā esošiem elementiem ir radījuši virkni jaunu zinātnisku izstrādājumu un patentu. Praktiskā sadarbība starp ģeogrāfiem, ķīmiķiem un citu nozaru pārstāvjiem Dabas mājā ļauj attīstīt starpnozaru pētījumus.
Karteča (artilērija)
Karteča (pl, no it) ir vēsturisks artilērijas šāviņš, kas paredzēts pretinieka dzīvā spēka iznīcināšanai atklātā vietā tuvā attālumā (līdz 300 m).
Latvijas Universitāte
Vēsture
Senākā Latvijas Universitātes struktūrvienība ir LU Akadēmiskā bibliotēka, kas kā Bibliotheca Rigensis dibināta jau 1524. gadā un ir viena no vecākajām publiskajām grāmatu krātuvēm Eiropā. Latvijas Universitātes sākotne ir saistīta ar 1862. gadā dibināto Rīgas Politehnikumu, ko 1896. gadā pārveidoja par Rīgas Politehnisko institūtu. 1909. gadā pēc profesora Oto Hofmaņa projekta uzcēla ēkas spārnu gar Arhitektu ielu.
1940. gada jūnijā pēc Latvijas okupācijas izveidotā Kirhenšteina valdība likvidēja augstskolas autonomo statusu, atcēla tās Satversmi un pārdēvēja to par Latvijas Valsts universitāti. No 1939. līdz 1941. gadam uz Vāciju izceļoja daudzi vācbaltiešu zinātnieki un mācībspēki, 1941. gadā uz PSRS deportēja un nogalināja daudzus LU strādājošos zinātniekus un sabiedriskos darbiniekus. Nacistiskās okupācijas laikā 1942. gadā augstskolai piešķīra s Rīgas Universitātes nosaukumu, šajā laikā gāja bojā ebreju izcelsmes LU mācībspēki, bet 1944.—1945. gadā uz Vāciju, tālāk uz ASV, Kanādu, Austrāliju un citām valstīm bēgļu gaitās devās līdz 60 — 65% Latvijas Universitātes mācībspēku.
Kastīlijas karaliste
Valsts izveide
1200. gadā Alfonso VIII īstenoja veiksmīgu kampaņu pret Navarru, atņemot tai Alavu un Gipuskoas provinci. 1212. gada 16. jūlijā ar uzvaru pār Almohadu armiju Navas de Tolosas kaujā, sākās jauns veiksmīgs kristiešu ekspansijas vilnis mauru teritorijās. Mauru varenība tika galīgi iedragāta un tie vairs neatguva iepriekšējo spēku.
Čikāgas piecīši
Dokumentālā filma "Čikāgas piecīši. Par mani, draudziņ, nebēdā..."
Grupas soliste un filmas scenārija līdzautore Lorija Vuda: "Tā ir pirmā dokumentālā filma par "Čikāgas piecīšiem" par godu grupas 50 gadiem. Vasarā kopā ar režisoru Igoru Lingu un skaņu operatoru Klāvu Siliņu biju aizbraukusi uz ASV, lai palīdzētu sameklēt un intervētu pašreizējos un bijušos grupas dalībniekus." Filmas režisors Igors Linga atzīst: "Biju nobijies, bet materiāli paši saplūda pie manis. Gan tie, kur "piecīši" filmēti 1961., gan 1967. gadā un 80. gados. Daudzas no šīm epizodēm "piecīši" nemaz nav redzējuši. Pats "Čikāgas piecīšu" ierakstu pirmo reizi dzirdēju 80. gadu sākumā – dziesmas "Pazudušais dēls" un "Latvieši mēs visi esam". Tās mani morāli ļoti stiprināja."
Banga
Banga var būt:
Vinsents D'Onofrio
Pazīstams ar lomu 1987. gada kara filmā "Pilns bruņojums" (Full Metal Jacket), ar Edgara lomu 1997. gada filmā "Vīri melnā" (Men in Black) un detektīva Roberta Gorena lomu TV seriālā "Likums un kārtība" (Law & Order: Criminal Intent; 2001—2011). Vēl ir tēlojis tādās filmās kā "Mistiskā pica" (1988), JFK (1991), "Spēlmanis" (The Player, 1992), "Eds Vuds" (1994), The Cell (2000) un "Šķiršanās amerikāņu stilā" (2006). Par lomu filmā The Whole Wide World saņēmis Sietlas starptautiskā kinofestivāla balvu kā labākais aktieris. Par lomu filmā "Vīri melnā" saņēmis Saturna balvu kā labākais otrā plāna aktieris.
Milzu zvaigzne
Milži ir vidējas masas zvaigznes savas evolūcijas beigu stadijā, kad praktiski beigušās kodolreakcijas, kas izraisa ūdeņraža pārtapšanu hēlijā. Šāda zvaigzne pamet galveno secību Hercšprunga-Rasela diagrammā. Gāzes spiediens zvaigznes iekšienē izraisa zvaigznes izplešanos. Gāzei izplešoties, tā atdziest. Izveidojas izmēra ziņā milzīga zvaigzne ar salīdzinoši zemu temperatūru. Jo temperatūra zemāka, jo zvaigznes krāsa ir sarkanāka. Milzu zvaigznes ar īpaši zemu temperatūru redzamo gaismu tikpat kā neizstaro un tās sauc par infrasarkanajiem milžiem.
Nacionālais parks
Mērķi un darbība
Raksturīga nacionālo parku īpašība ir to zonējums dažādās funkcionālajās zonās - citas zonas ir ar stingrākiem ierobežojumiem līdz pat aizliegumam tajās ieiet, citas - ar nelieliem ierobežojumiem. Daudzviet nacionālie parki vienlaicīgi ir arī biosfēras rezervāti.
Zemes īpašumtiesības
Latvijas vēsturiskā situācija, t.i. pirmskara īpašumtiesību atjaunošana apvienojumā ar striktajām sabiedrības un Eiropas Savienības prasībām dabas aizsardzības jomā lika izvēlēties kompromisa situāciju - Latvijas nacionālie parki izveidoti plašās teritorijās, kurās zeme pieder gan valstij, gan pašvaldībām, gan arī citām juridiskām un fiziskām personām. Tas rada ievērojamas grūtības Latvijas nacionālo parku pārvaldībā un nereti - nacionālajos parkos dzīvojošo un strādājošo iebildumus pret valsts ieviestajiem ierobežojumiem. Kompromiss tiek meklēts, veidojot nacionālo parku zonējumu tā, lai stingrāka dabas aizsardzības režīma zonas atrastos mazāk apdzīvotos un līdz ar to - dabiskākos apvidos, kamēr zonās, kur ir kultūrainava, aizsardzības režīms ir mazāk stingrs.
Ekstrūzija
Pārtikas rūpniecība
Pārtikas rūpniecībā ekstrūziju izmanto makaronu, dažādu saldumu, uzkodu, desu un citu produktu ražošanai. Arī parasto mājas gaļasmašīnu var uzskatīt par ekstrūderu.
Greiems Sauness
Spēlētāja karjera
Individuālie sasniegumi
Burkards Dzenis
Daiļrades raksturojums
Dzeņa daiļrades attīstībā nozīmīgu lomu spēlēja materiālu maiņa - viņš pārgāja no bronzas uz cietajiem materiāliem, viens no pirmajiem latviešu portrettēlniecībā sāka izmantot granītu ("A. Saulieša portrets"), kas radīja monumentalitātes iespaidu. Dzenis veidojis arī kapu pieminekļus (piemēram, Jurim Alunānam un Rūdolfam Pērlem).
Glivice
Cilvēki
Glivicē dzimuši:
Klase (filma)
"Klase" (et) ir 2007. gada Ilmara Rāga režisēta Igaunijas drāma par vardarbību skolās.
Jari Kurri
Jari Peka Kurri (fi; dzimis Helsinkos, Somijā) ir bijušais somu hokejists, spēlējis labās malas uzbrucēja pozīcijā, bijis Somijas hokeja izlases dalībnieks.
Mario Gomess
Sasniegumi
Bayern Munich
Teodors Zaļkalns
Dzīvesgājums
Pēc Otrā pasaules kara aktīvi sadarbojās ar okupētās Latvijas varas iestādēm, bija Latvijas PSR Tautas mākslinieks (1945), Latvijas PSR Augstākās Padomes deputāts (1947—1955), PSRS Mākslas akadēmijas īstenais loceklis (1947), PSRS Tautas mākslinieks (1957), Sociālistiskā Darba Varonis (1971). Esot ierosinājis nojaukt Brīvības pieminekli kā mākslinieciski mazvērtīgu un padomju ideoloģijai kaitīgu.
Ķemeru nacionālais parks
Vēsture un pārvalde
1957. gadā tika dibināts Ķemeru rezervāts, kurš gan pēc astoņu gadu formālas eksistences beidza pastāvēt. Vēlāk šajā teritorijā pastāvēja dažādi liegumi (Kaņiera ezera ornitoloģiskais liegums (1977), Slocenes upes ieleja ar apkārtējo ainavu (1977), Lielais Ķemeru tīrelis (1987)), līdz 1997. gadā tika nodibināts nacionālais parks un izveidota parka administrācija. 2002. gadā izstrādāts Ķemeru nacionālā parka dabas aizsardzības plāns laikposmam līdz 2010. gadam. Ķemeru nacionālā parka administrācija atrodas atjaunotā vēsturiskā Ķemeru ēkā — bijušajā restorānā "Jautrais ods" — tagad "Meža māja". Administrācija sargā Ķemeru nacionālā parka dabas vērtības, organizē zinātnisko izpēti un Vides ministrijas īpašumu apsaimniekošanu. Lielākie Ķemeru nacionālā parka administrācijas īstenotie dabas atjaunošanas pasākumi: